laion/Wikipedia-Exotic huggingface dataset:
Christian Broadcasting Network

Christian Broadcasting Network (בקצרה: CBN, בעברית: רשת השידור הנוצרית) היא רשת טלוויזיה דתית אמריקאית נוצרית. הרשת נוסדה על ידי פט רוברטסון, והמשרד הראשי של הרשת נמצא בוויריג'יניה ביץ'. הרשת תוארה כמי שהייתה "בחוד החנית של מלחמות התרבות מאז הקמתה של הרשת בראשית שנות ה-60". הרשת נוסדה בשנת 1960 בפורטסמות' שבווירג'יניה על ידי פט רוברטסון. בסוף שנת 1961 הרשת החלה לשדר תוכן דת, במימון תרומות של יחידים וכנסיות מקומיות. אחד מעמודי התווך של החברה הוא התוכנית "מועדון ה-700", ששמה מתייחס לגיוס התרומות מ-700 צופים, שהיו מוכנים לתת 10 דולר בחודש כדי שהרשת תתקיים. התוכנית הפכה פוליטית יותר ויותר בסוף שנות ה-70, על ידי הוספת קטעים חדשותיים. CBN משמשת כיום בעיקר כחברת הפקה של "מועדון ה-700" וארבע תוכניות נוספות: "מועדון ה-700 האינטראקטיבי", "חדשות העולם הנוצרי", "CBN NewsWatch" ו-"Brody File", תוכנית לניתוח החדשות בהנחיית העיתונאי דייוויד ברודי. CBN ואוניברסיטת ריג'נט הפיקו במשותף את הסרט "First Landing". חלק מתוכניות הרשת משודרות גם בסקיי אנג'ל, Trinity Broadcasting Network, Cornerstone Television, LeSEA, TCT, וערוץ המזרח התיכון (שנוסד תחת בעלות CBN עד שנמכר בראשית שנות ה-2000 ל-LeSEA). מועדון ה-700 - תוכנית חדשותית שעלתה לאוויר ב-1966, ואחת מהתוכניות הוותיקות ביותר בז'אנר. התוכנית כוללת קטע חדשות יומי עם פרשנות וראיונות. היא משודרת לקהל ממוצע של חצי מיליון צופים מדי יום, הן באמצעות הכבלים והן דרך רשתות המשדרות את התוכנית בסינדיקציה. מועדון 700 Hoy - גרסה חצי שבועית בשפה הספרדית של מועדון ה-700 שמשודרת ברחבי אמריקה הלטינית, ושודרה בעבר בארצות הברית. תוכנית הבוקר מעוצבת בסגנון מגזין דעות על נושאים עכשוויים; ראיונות; סיפורים על אנשים, מקומות ומוזיקה; ועצות לחיים. CBN NewsWatch - מופקת על ידי CBN News, והיא תוכנית חדשות יומית שאורכה חצי שעה שמציגה כתבות על סיפורים בינלאומיים וחדשות מנקודת מבט שמרנית ונוצרית. היא משודרת ארצית על ידי כמה מרשתות הכבלים הנוצריות. חדשות העולם הנוצרי - מופקת על ידי CBN News, תוכנית חדשות בת חצי שעה. אתר האינטרנט הרשמי של Christian Broadcasting Network יואב קרני, ‏אלוהים שלח אותו לקנות את תחנת הטלוויזיה, באתר גלובס, 12 במרץ 2000 "Understanding the Christian Broadcasting Network, the force behind the latest pro-Trump TV newscast". Vox. נבדק ב-2018-02-17. First Landing the Movie - 400th Anniversary of Jamestown, Virginia, firstlandingthemovie.com
Open Your Heart

"Open Your Heart" (בעברית: "פְּתַח אֶת לִבְּךָ") הוא סינגל של הזמרת-יוצרת האמריקאית מדונה, מתוך אלבומה השלישי, True Blue. השיר יצא כסינגל הרביעי מהאלבום ב-12 בנובמבר 1986, על ידי חברות התקליטים האחים וורנר וסייר רקורדס. השיר הופיע מאוחר יותר גם באלבומי האוסף, The Immaculate Collection ו-Celebration. השיר הגיע למקום הראשון במצעד הבילבורד הוט 100, והרביעי במצעד הסינגלים הבריטי. השיר במקור היה שיר רוק אנד רול בשם "Follow Your Heart", שנכתב עבור הזמרת סינדי לאופר על ידי גרדנר קול ופיטר רפלסון. מדונה שבאותה תקופה חיפשה שירים עבור האלבום קיבלה את השיר בסופו של דבר ושינתה את המילים שלו ביחד עם פטריק לאונרד שיתאים יותר לז'אנר הפופ. מבחינה לירית, השיר הוא שיר אהבה בו מדונה מבטאת את התשוקה המינית שלה. השיר זכה לביקורות חיוביות מהמבקרים ששיבחו את הפשטות שלו. השיר זכה להצלחה כאשר הגיע לעשירייה הפותחת בבלגיה, קנדה, אירלנד, איטליה, הולנד והממלכה המאוחדת ובנוסף גם למקום הראשון בארצות הברית, מה שהפך עד לאותו זמן לשיר החמישי של הזמרת לעשות זאת. השיר זכה בפרס הווידאו קליפים של MTV בקטגוריית "הקליפ הנשי הטוב ביותר". הווידאו קליפ של השיר מציג סיפור אשר שונה ממילות השיר, כאשר במהלך הקליפ מדונה מגלמת רקדנית אקזוטית במועדון בו היא מתרועעת עם ילד קטן ונמלטת משם. הקליפ זכה לביקורות חיוביות רבות אך גם ביקורות שליליות רבות על כך שבחרה לעשות שימוש בילד. הקליפ הוא מחווה לשחקניות לייזה מינלי ומרלן דיטריך והוא בוים על ידי ז'אן-בטיסט מונדינו. את השיר מדונה ביצעה במהלך הקריירה שלה בשלושה מסיבובי ההופעות שלה: "Who's That Girl World Tour",‏ "Blond Ambition World Tour" ו-"The MDNA Tour". במהלך השנים השיר זכה לקאברים רבים ואף גם הופיע בסרט קרוסרודס בו שיחקה הזמרת בריטני ספירס בתפקיד ראשי. כמו כן, הקליטה הזמרת הישראלית עפרה חזה את השיר מחדש, תוך שהוציאה אותו כסינגל רשמי, שלא מתוך אלבום. מדיה וקבצים בנושא Open Your Heart בוויקישיתוף מידע על היצירה "Open Your Heart" באתר מיוזיק בריינז מידע על הסינגל "Open Your Heart" באתר מיוזיק בריינז מידע על היצירה "Open Your Heart" באתר Discogs מילות השיר "Open Your Heart" באתר Genius סרטון השיר "Open Your Heart" באתר יוטיוב מידע על הרצועה "Open Your Heart" באתר ספוטיפיי "Madonna - Open Your Heart" "Madonna Chart History". Billboard. נבדק ב-2018-02-17. Official Charts Company, www.officialcharts.com (באנגלית) Ofra Haza Open your heart, נבדק ב-2019-08-26 www.bpi.co.uk ORICON NEWS, ORICON NEWS Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
שירות ביון החוץ של אסטוניה

שירות ביון החוץ של אסטוניה (באסטונית: Välisluureamet) הוא שירות המודיעין של הרפובליקה של אסטוניה. זוהי סוכנות ביון ממשלתית האחראית על איסוף מודיעין למען האינטרסים של אסטוניה והעברתו לנשיא, לראש הממשלה, לראש המטה הכללי, לשר הפנים, לשר החוץ ולשר ההגנה. נכון למרץ 2016, המנהל הכללי הוא מיק מראן. סוכנות זו מקבילה למוסד הישראלי ול-CIA האמריקאי. סוכנות הביון האסטונית הוקמה לראשונה בשנת 1992 כשירות המודיעין (Eesti Vabariigi Riigikantselei Teabeteenistus). בשנת 2001 פעילות השירות עוגנה בחוק רשויות הביטחון ושמו שונה למועצת המודיעין (Teabeamet). ב-1 ביולי 2017, שמו שונה שוב, לשירות ביון החוץ של אסטוניה. משימתו המוצהרת של שירות ביון החוץ היא להבטיח את ביטחונה הלאומי של אסטוניה, לשמור על ההסדר החוקתי באמצעים לא-צבאיים. השירות אוסף מודיעין על מדינות זרות, על התפתחויות ואירועים בחו"ל לצורך גיבוש מדיניות החוץ, הכלכלה וההגנה. כמו כן מבצע השירות תפקידי סיכול ריגול, אבטחת משלחות דיפלומטיות; ארגון ופיקוח על יישום פעילויות מאומצות בתחום ביטחון מידע ואבטחת התקשורת הממשלתית. השירות כפוף ישירות למשרד ההגנה. ממשלת אסטוניה לא חשפה כל מידע על הסוכנויות או על המחלקות שפועלות בתוך הארגון, אולם ידוע שהסוכנות משתפת פעולה באופן הדוק עם שירות הביטחון הפנימי: משטרת הביטחון האסטונית ועם צבא אסטוניה ומנהלת פעילויות מודיעין משותפות עם כל גופי הממשל האסטוניים. ב-4 באפריל 2015, הוקמה הוועדה הפרלמנטרית לפיקוח על רשויות הביטחון תחת סעיף 36 לחוק רשויות הביטחון. תפקידה לוודא שסוכנויות אכיפת החוק ורשויות המודיעין והביטחון תפעלנה בכפיפות לסעיפי חוק רשויות הביטחון בכל הנוגע לביצוע פעילויות מעקב. הוועדה אחראית על ניהול הפעילות של שירות הביון כדי להבטיח את התאמת פעילויותיו עם קוד ההליך הפלילי האסטוני, כמו גם ביצוע פיקוח על הליך גיוס אנשים לגופי המודיעין והביטחון. אתר האינטרנט הרשמי של שירות ביון החוץ של אסטוניה "Information Office". Postimees.ee. אורכב מ-המקור ב-2015-05-18. נבדק ב-2015-05-07. Välisluureamet. 2.8.2017. (אסטונית) "2004 Estonian National Security Concept" (PDF). Libertysecurity.org. אורכב מ-המקור (PDF) ב-2015-05-18. נבדק ב-2015-05-07. "Security Authorities Act". Riigiteataja.ee. נבדק ב-2015-05-07. "Letter from the Minister of Foreign Affairs" (PDF). Coe.int. נבדק ב-2015-05-07. "Estonian Ministry of Defence Hierarchy". נבדק ב-2015-05-07.(הקישור אינו פעיל) "Security Authorities Surveillance Select Committee". נבדק ב-2015-05-07.(הקישור אינו פעיל) "The Constitutional Committee initiated the forming of the Security Authorities Surveillance Select Committee". Riigikogu.ee. נבדק ב-2015-05-07. "Estonian Ministers Got Encrypted iPhones". Baltic-course.com. נבדק ב-2015-05-07. "Leaks show Estonian law enforcement agencies may be using FinFisher". Balticbusinessnews.com. נבדק ב-2015-05-07. Välisluurega tegelev teabeamet taotleb oma töötajatele kõrget eripensioni Eesti Päevaleht, 16. november 2005
לויד שפלי

לוֹיְד סְטוֹוֶל שֵׁפְּלִי (באנגלית: Lloyd Stowell Shapley;‏ 2 ביוני 1923 - 12 במרץ 2016) היה מתמטיקאי וכלכלן אמריקאי, שתרומותיו העיקריות למדע נעשו בתחומי הסטטיסטיקה ותורת המשחקים. חתן פרס נובל לכלכלה לשנת 2012 במשותף עם אלווין רות. שפלי נולד ב-2 ביוני 1923 בקיימברידג' שבמסצ'וסטס. אביו היה האסטרונום הרלו שפלי. שפלי החל ללמוד באוניברסיטת הרווארד ובמהלך מלחמת העולם השנייה גויס לצבא האמריקאי ושירת בין השנים 1943 ל-1945. הוא הוצב כחזאי מזג אוויר בבסיס אמריקאי במערב סין, משם הפציצו האמריקאים את יפן. ב-1944 זכה לעיטור כוכב הארד על פיצוח קוד סובייטי שאפשר איסוף אינפורמציה אודות מזג האוויר בסיביר (לפי דיווחים אחרים מדובר היה בקוד יפני). לאחר תום המלחמה חזר שפלי ללמודיו בהרווארד וסיים בשנת 1948. בשנת 1953 קיבל שפלי תואר דוקטור מאוניברסיטת פרינסטון, כאשר עבודת הדוקטורט והפוסטדוקטורט שלו הציגו את עקרונות ערך שפלי. בתקופה זו המציא יחד עם חבריו ללימודים ג'ון נאש, מרטין שוביק ומל האוזנר משחק המדמה מיקוח בשם So Long Sucker ("להתראות פראייר"). לאחר לימודיו הועסק על ידי תאגיד ראנד שהיה למקום מרכזי בחקר תורת המשחקים. הוא עסק בין היתר בניתוח המלחמה הקרה ומרוץ החימוש בהתבסס על תורת המשחקים של תחרות ארוכת טווח. משנת 1981 ולתוך העשור השני של המאה ה-21 כיהן שפלי כפרופסור לכלכלה באוניברסיטת קליפורניה בלוס אנג'לס. תרומותיו של שפלי כוללות: ערך שפלי המהווה את אחד הפתרונות המרכזיים במשחקים שיתופיים (פתרון משמעו שיטה לחלוקת רווחים בין השחקנים) ושימושיו כמדד להשפעה של כל חבר על תהליך קבלת ההחלטות (מדד הכוח של שפלי ושוביק). הגדרת בעיית השידוך היציב ומשפט גייל-שפלי, המראה כי לכל בעיית שידוכים ניתן למצוא שידוך יציב. הוכחת המשפט היא קונסטרוקטיבית ומציעה אלגוריתם לפתרון הבעיה. משפט שפלי-בונדרבה שקובע תנאי הכרחי ומספיק כדי שהליבה של משחק שיתופי לא תהיה ריקה. הגדרת משחקי פוטנציאל (עם דב מונדרר) בהם התמריץ של כל השחקנים לשינוי האסטרטגיה שלהם ניתן לביטוי כפונקציה גלובלית אחת (פונקציית הפוטנציאל). במשחקים אלה יש שיווי משקל נאש טהור, דהיינו אין הכרח להשתמש באסטרטגיה מעורבת. חלק ממחקריו על הליבה של משחקים שיתופיים נעשו עם מיכאל משלר. מחקריו של שפלי, ביחד עם ישראל אומן, בנושא משחקים לא-אטומיים ותנאי תחרות ארוכי טווח, נחשבים לאבני פינה בתורת הכלכלה. יחד עם אומן הוכיח גם את הגרסה האינסופית של המשפט העממי. שפלי זכה במספר פרסים, בהם פרס ג'ון פון נוימן של האגודה לחקר ביצועים ודוקטורט לשם כבוד מטעם האוניברסיטה העברית. ב-2012 נבחר כחתן פרס נובל לכלכלה במשותף עם אלווין רות שעבודותיו עסקו ביישומים של בעיית השידוך היציב. שפלי הוא מחתני פרס נובל המבוגרים ביותר אי פעם (המבוגר ביותר הוא ליאוניד הורביץ שהיה בן תשעים עם קבלת הפרס). מדיה וקבצים בנושא לויד שפלי בוויקישיתוף לויד שפלי, באתר פרס נובל (באנגלית) לויד שפלי, באתר פרויקט הגנאלוגיה במתמטיקה לויד שפלי, באתר dblp לויד שפלי, באתר גוגל סקולר לויד שפלי, באתר אנציקלופדיה בריטניקה (באנגלית) לויד שפלי, באתר "Find a Grave" (באנגלית) Lloyd S. Shapley Interview באתר פרס נובל A Beautiful Mind, מגזין Vanity Fair, יוני 1998 Lloyd knows best, ‏ The Economic Times, ‏17 בינואר 2003
ארץ (שיר)

"ארץ" (ידוע גם במילותיו הראשונות: "ארץ ארץ ארץ") הוא פזמון ישראלי שנכתב והולחן על ידי שייקה פייקוב ובוצע על ידי הזמרת אילנית בשנת 1976. בשנת 1976 ביקש האמרגן שלמה צח שייצג את הזמרת רוחמה רז, את השיר עבורה משייקה פייקוב. פייקוב התכוון לתת לה את השיר אך לאחר מכן התחרט כי חשב שהסגנון "ההמנוני" של השיר לא מתאים לזמרת הצעירה. את השיר החל לבצע יהורם גאון אך הוא לא הקליט אותו. לאחר מכן העביר פייקוב את השיר לזמרת אילנית, לאחר שזכתה בתואר זמרת השנה. השיר בוצע באלבומה ה-20 של אילנית "אלבום מספר 20". השיר נכנס בסוף שנת 1976 למצעד הפזמונים ברדיו, והגיע אף לראש המצעד. במצעד הפעמונים השנתי של שנת תשל"ז (1977) הגיע השיר למקום התשיעי. שנה לאחר מכן נכלל השיר באלבומו של דודו זכאי משנת 1978, "רוצה עוד משהו לאמר". לשיר שלושה בתים ושלושה מופעים של הפזמון החוזר. השיר מוגדר כשיר אהבה תמים לארץ ישראל. הבית הראשון מתאר תיאורי נוף ארץ ישראל ומוזכר בו שארץ ישראל ידועה כארץ זבת חלב ודבש. בבית השני מתוארת הגאוגרפיה של ארץ ישראל. בבית האחרון של השיר מתואר הקשר ההיסטורי-הדתי לישראל, ויש בו תזכורת לביטוי "אם תרצו - אין זו אגדה" המיוחס לבנימין זאב הרצל. מילות השיר באתר שירונט מידע על היצירה "ארץ" באתר מיוזיק בריינז יעקב בר-און, שייקה פייקוב חוזר לשירים הגדולים, באתר מעריב, 18 במרץ 2014 שולה פרומר, עוד חוזר הניגון, באתר קהילה הבוגרים, אוניברסיטת בר-אילן דודו זכאי
Forever (שיר של אלקסיב)

Forever (בעברית: לנצח) הוא השיר שייצג את בלארוס באירוויזיון 2018 שהתקיים בליסבון, פורטוגל. השיר בוצע על ידי הזמר האוקראיני אלקסיב, נכתב והולחן על ידי קירילו פבלוב ואיוואן מטישנקו. השיר נבחר ב-16 בפברואר 2018 בתחרות "הגמר הלאומי הבלארוסי" ששודרה בערוץ Belarus 1 והיוותה את הקדם הבלארוסי. הורדה דיגיטלית "Forever" (גרסת אירוויזיון) - 3:08 סרטון השיר "Forever" באתר יוטיוב מידע על השיר "Forever" באתר iTunes מידע על השיר "Forever" באתר ספוטיפיי Forever (Eurovision Version) - Single by ALEKSEEV (באנגלית אמריקאית), 2018-01-10, נבדק ב-2018-05-14
אלכסיי סרבריאקוב

אלכסיי ואלרייביץ' סרבריאקוב (נולד ב-3 ביולי 1964, במוסקבה) הוא שחקן קולנוע ותיאטרון רוסי, חתן פרס אמן העם של הפדרציה הרוסית (2010). אלכסיי סרבריאקוב נולד ביולי 1964 במוסקבה. הוא סיים לימודיו במכון הממלכתי לאמנויות התיאטרון על שם לוצ'ארסקי (1986, בסדנה של השחקן אולג טבקוב), עבד כשחקן בתיאטרון הדרמה של סיזראן על שם טולסטוי. בשנים 1986–1991 שיחק באולפן התיאטרון של אולג טבאקוב. מספטמבר 2009, היה לשחקן ב"תיאטרון לנקום", שבו שיחק במחזמר "מטרו" בתיאטרון "האופרטה המוסקבאית". בתחילת 2012, הוא היגר עם משפחתו לקנדה, הסיבה לעזיבה, לדברי השחקן, הוא ההידרדרות במצב החברתי בפדרציה הרוסית עם העלייה בתוקפנות וחוסר סובלנות וחוסר יכולתן או רצונן של הרשויות לספק את היסודות הבסיסיים של זכויות אזרח. הוא גילם את התפקיד הראשי בדרמה החברתית "לווייתן", שיצאה לאקרנים בשנת 2014 וזכתה לשבחים רבים. הייתה זו הפעם השנייה בהיסטוריה של הקולנוע הרוסי, ששחקן רוסי היה מועמד לקבלת פרס האקדמיה האירופית לקולנוע. ב-2016, סרבריאקוב לוהק לגלם את הגרסה הרוסית לדוקטור האוס — דוקטור ריכטר. הוא למד אנגלית באקדמיית השפה הבינלאומית בקנדה (International Language Academy of Canada). 1990 — פסטיבל לוקרנו — פרס השחקן הטוב ביותר 1993 — פסטיבל הסרטים "Sozvezdie" — פרס חבר השופטים 1994 — פסטיבל "Kinoshock" — פרס השחקן הטוב לחיקוי 1998 — אמן הכבוד של הפדרציה הרוסית 2000 — פסטיבל "Vivat, קולנוע רוסי!" (סנקט פטרבורג) — פרס השחקן הטוב ביותר 2006 — פסטיבל Vivat — פרס השחקן הטוב ביותר 2010 — האמן העממי של הפדרציה הרוסית 2014 — פסטיבל הסרטים הבינלאומי ה-45 של הודו — פרס השחקן הטוב ביותר מדיה וקבצים בנושא אלכסיי סרבריאקוב בוויקישיתוף אלכסיי סרבריאקוב, במסד הנתונים הקולנועיים IMDb (באנגלית) אלכסיי סרבריאקוב, באתר "אידיבי", מאגר הידע העברי לקולנוע ישראלי ועולמי אלכסיי סרבריאקוב, באתר AllMovie (באנגלית) אלכסיי סרבריאקוב, במסד הנתונים הקולנועיים KinoPoisk (ברוסית) אלכסיי סרבריאקוב באתר RUSKINO.EN אלכסיי סרבריאקוב: "הקולנוע העכשווי הוא מערכת של תקנים טיפשים ומצחיקים", ראיון בפורטל RUNYweb.com Алексей Серебряков: итоги накануне юбилея — Woman’s Day Почётное звание присвоено Указом Президента России № 196 от 16.02.2010 "Алексей Серебряков". Энциклопедия отечественного кино. אורכב מ-המקור ב-2016-03-03. נבדק ב-2014-06-18. "Алексей Серебряков увёз семью в Канаду". Комсомольская правда. אורכב מ-המקור ב-2012-12-27. נבדק ב-2012-12-26. Серебряков сыграет главную роль в советском ремейке «Доктора Хауса»: Кино: Культура: Lenta.ru Russian Actor Aleksei Serebryakov studies at ILAC Russian Actor Aleksei Serebryakov, and former ILAC student Указ Президента РФ от 21.09.1998 № 1123 «О награждении государственными наградами Российской Федерации» Левиафан, созданный при поддержке Фонда кино, стал победителем Индийского международного фестиваля. // 1 декабря 2014
דניאל נסטור

דניאל מרק נסטור (באנגלית: Daniel Mark Nestor ;‏ נולד בשם דניאל נסטורוביץ' (בסרבית: Данијел Несторовић) ב-4 בספטמבר 1972) הוא טניסאי עבר קנדי ממוצא סרבי. בשיאו, דורג במקום הראשון בעולם לזוגות גברים. הוא זכה 12 פעמים בתחרויות גראנד סלאם לזוגות גברים ולזוגות מעורבים וזכה במדליית זהב אולימפית לזוגות גברים. בסך הכל הוא זכה ב-91 תחרויות. נסטור ומשפחתו עבדו מבלגרד לקנדה בשנת 1976. הם התיישבו בטורונטו. נסטור זכה בתחרות הראשונה לזוגות בשנת 1994. בשנת 2000 הוא שיחק באולימפיאדת סידני לצד סבסטיאן לרו והם זכו במדליית זהב. במהלך הקריירה הוא שיחק עם 11 פרטנרים. מדיה וקבצים בנושא דניאל נסטור בוויקישיתוף דניאל נסטור, ברשת החברתית אקס (טוויטר) דניאל נסטור, באתר olympedia.org דניאל נסטור, באתר ה-ATP דניאל נסטור, באתר ה-ITF דניאל נסטור, באתר גביע דייוויס
בת' ברס

אליזבת' אן "בת'" ברס (באנגלית: Elizabeth Ann "Beth" Behrs; נולדה ב-26 בדצמבר 1985) היא שחקנית אמריקאית. התפרסמה בשל תפקידה כקרוליין צ'נינג בסיטקום "מרוששות". ברס נולדה בפנסילבניה שבארצות הברית, למשפחה נוצרית. בתם הבכורה של דייוויד ומורין ברס. ב-1989 עברה משפחה להתגורר בווירג'יניה. מגיל קטן הופיעה בתיאטרון ושיחקה כדורגל. בגיל 15 עברה ברס עם משפחתה למחוז מרין שממוקם באזור מפרץ סן פרנסיסקו, קליפורניה, שם למדה בחוג לדרמה בתיכון. ברס עברה ללוס אנג'לס ב-2004 כדי ללמוד משחק בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס. ב-2005 גילמה את תפקידה של סנדי בהפקה מקומית של המחזמר " גריז". בשנת לימודיה האחרונה כבר החלה ללכת לאודישנים וסיימה את לימודיה בשנת 2008 עם תואר ראשון בתאוריה ביקורתית. במרץ 2009 קיבלה ברס את תפקידה הראשון בסרט "אמריקן פאי מציגים: ספר האהבה". לאחר מכן היא ביצעה הופעות אורח בסדרות כגון "קאסל" ו-"NCIS: לוס אנג'לס". בשנת 2011 החלה לשחק בתפקיד הראשי בסיטקום "מרוששות" ברשת CBS, לצדה של קאט דנינגס. הסדרה זכתה להצלחה וחודשה לשש עונות נוספות עד לביטולה במאי 2017. ב-2013 השתתפה בתוכנית ריאליטי של ערוץ E! לצדו של הסטייליסט בראד גורצקי. באותה שנה גם הגישה פרס במסגרת טקס פרסי האקדמיה למוזיקת קאנטרי ודיבבה את דמותה של קארי בסרט האנימציה "בית ספר למפלצות". במאי 2017 הוציאה לאור את ספר שכתבה בשם "The Total Me-Tox: How to Ditch Your Diet, Move Your Body & Love Your Life". בשנת 2018 החלה לשחק בסיטקום "חדשים בשכונה" ברשת CBS, לצד מקס גרינפילד. החל מ-2010 היא בת זוגו של השחקן מייקל גלדיס. ב-10 ביולי 2016 השניים התארסו, וב-21 ביולי 2018 הם נישאו. ברס ייסדה את קרן SheHerdPower, שמחברת נשים עם סוסים, כדי להעניק טיפול לנפגעות תקיפה מינית. מדיה וקבצים בנושא בת' ברס בוויקישיתוף בת' ברס, ברשת החברתית פייסבוק בת' ברס, ברשת החברתית אקס (טוויטר) בת' ברס, ברשת החברתית אינסטגרם בת' ברס, במסד הנתונים הקולנועיים IMDb (באנגלית) בת' ברס, באתר AllMovie (באנגלית) בת' ברס, באתר Rotten Tomatoes (באנגלית) בת' ברס, במסד הנתונים הקולנועיים KinoPoisk (ברוסית)
פונטנה (קליפורניה)

פונטנה (באנגלית: Fontana) היא עיר בדרום-מערב מדינת קליפורניה שבארצות הברית. פונטנה ממוקמת במחוז סן ברנרדינו. בעיר מתגוררים כ-207,460 תושבים (2014). צפיפותה של העיר הוא 4,873.78 נפש לקמ"ר (2014). ראש העיר נכון ל-2018 הוא מייקל טהאן. פונטנה נוסדה על ידי אזאריאל בלנשרד בשנת 1913. באותה התקופה היא הייתה עיירה בשטח כפרי למדי, עד שגדלה בצורה משמעותית בעקבות מפעלי תעשייה שהוקמו בה בשנות מלחמת העולם השנייה. פונטנה קיבלה מעמד של עיר ב-25 ביוני 1952 וכיום היא צומת חשוב של מערכת הכבישים הבין-מדינתיים כשעוברים בה הכבישים 10, 210 ו-15. מדיה וקבצים בנושא פונטנה בוויקישיתוף אתר האינטרנט הרשמי של פונטנה (באנגלית) פונטנה, ברשת החברתית פייסבוק פונטנה, ברשת החברתית אקס (טוויטר) פונטנה, באתר אנציקלופדיה בריטניקה (באנגלית) Annual Estimates of the Resident Population for Incorporated Places - U.S Census Bureau, ‏2014-05-22 John Charles Anicic, Fontana, Arcadia Publishing, 2005. (באנגלית) Fontana Days Run - June 2, 2018 | Fontana, CA - Official Website, www.fontana.org (באנגלית) US Census Bureau, Population and Housing Unit Estimates Tables, www.census.gov (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ג'ק הולדמן

ג'ק הולדמן (באנגלית: Jack Carroll "Jay" Haldeman II‏; 18 בדצמבר 1941 – 1 בינואר 2002) היה סופר מדע בדיוני יהודי-אמריקאי, אחיו הבכור של ג'ו הולדמן, סופר מדע בדיוני ידוע בזכות עצמו. נכון ל-2018 התפרסם בעברית רק אחד מתוך קרוב למאה סיפורים קצרים שכתב, וזאת במסגרת הספר לוחמים חלופיים של סופר המדע הבדיוני היהודי אמריקאי מייק רזניק. אף אחד משמונה הספרים שלו לא תורגם עדיין לעברית. זכה ב-1996 בפרס פניקס וב-1983 היה מועמד לפרס נבולה. הולדמן נולד ב-1941, בהופקינסוויל שבקנטקי, למשפחה יהודית אמריקאית. המשפחה נדדה ברחבי ארצות הברית והולדמן גדל בפוארטו ריקו, בניו אורלינס, בוושינגטון הבירה, באלסקה ובמרילנד. למד הנדסת הסביבה וביולוגיה באוניברסיטת אוקלהומה והשלים את התואר הראשון באוניברסיטת ג'ונס הופקינס. בעבודתו כביולוג התמחה בפרזיטולוגיה והשרשור Hymenolepis haldemani נקרא על שמו. היה נשוי במשך עשר שנים לאליס ואב לבת אחת. נישא בשנית לסופרת המדע הבדיוני הקנדית ברברה דלפלייס, לה נשאר נשוי עד פטירתו. החל משנות השבעים ועד פטירתו גר בפלורידה, ליד אחיו ג'ו. היה חבר אגודת סופרי המדע הבדיוני והפנטזיה האמריקאית מאז 1971, נשיאה במשך שבע שנים ויו"ר שמונה ועידות מדע בדיוני. כמאה סיפורי מדע בדיוני קצרים שכתב התפרסמו במגזיני המדע הבדיוני האמריקאיים השונים, בהם: Omni, Amazing, Fantastic, Isaac Asimov's, Analog, Galaxy, Twilight Zone, Fantasy and Science Fiction ועוד. רבים מסיפורי המדע הבדיוני שלו עסקו בספורט לסוגיו. כמו כן כתב מאמרים מדעיים שונים ואף פרסם ספרי שירה. HIGH STEEL, Tor Books, 1993 (יחד עם ג'ק דאן) (הסיפור הקצר שיצר את הבסיס לספר זה היה מועמד ב-1983 לפרס נבולה) ECHOES OF THUNDER, Tor Double, 1991 (יחד עם ג'ק דאן) BILL THE GALACTIC HERO ON THE PLANET OF SLIME ZOMBIES, Avon, 1991 (יחד עם הארי הריסון) THE FALL OF WINTER, Baen Books, 1986 THE ICEWORLD CONNECTION, Ace, 1983 (תחת שם העט ג'ון קליב) THERE IS NO DARKNESS, Ace, 1983 (יחד עם ג'ו הולדמן) PERRY'S PLANET, Bantam, 1980 VECTOR ANALYSIS, Putnam, 1979 אתר האינטרנט הרשמי של ג'ק הולדמן ג'ק הולדמן, ברשת החברתית Goodreads הספד על ג'ק הולדמן, באתר אגודת סופרי המדע הבדיוני והפנטזיה האמריקאית על ג'ק הולדמן, באתר ISFDB "My Brother, the Writer", באתר של ג'ו הולדמן אחד מסיפורי הספורט של ג'ק הולדמן רשימת סיפורים שהתפרסמו, מתוך האתר של ג'ק הולדמן "Sports, Science Fiction, and Me", באתר SFF על ג'ק הולדמן, באתר SFF רשימת סיפורי הספורט של ג'ק הולדמן ומקומות הפרסום Summary Bibliography: Jack C. Haldeman, II על ג'ק הולדמן, באתר Fantastic Fiction
פונטנה

האם התכוונתם ל... פונטנה (ויסקונסין) פונטנה (טקסס) פונטנה (קליפורניה) פונטנה (קנזס) פונטנה (קרוליינה הצפונית) אישים איזבלי פונטאנה – דוגמנית ברזילאית לוצ'יו פונטנה – צייר, פסל ותאורטיקן איטלקי תאודור פונטאנה (Fontane) - סופר ומשורר גרמני
רכס באטלר (קולומביה הבריטית)

רכס באלטר (באנגלית: Butler Range) הוא רכס הרים המהווה תת-רכס של רכסי פינליי בהרי אומינקה, בצפון פרובינציית קולומביה הבריטית שבקנדה.  שטחו של הרכס 1,800 קמ"ר. הרכס ממוקם בשטח הפארק הפרובינציאלי רכס באטלר. לא ידוע מי נתן לרכס את שמו, ועל שם מי הרכס קרוי. שם הרכס אומץ רשמית ב-6 במרץ 1928. רכס באטלר באתר ממשלת קולומביה הבריטית רכס באטלר באתר summitsearch אתר רשמי של הפארק הפרובינציאלי רכס באטלר מזג אוויר עדכני עבור רכס באטלר תחזית מזג אוויר עדכנית עבור רכס באטלר סטטיסטיקות מזג אוויר עבור רכס באטלר מידע גאוגרפי באתר אנציקלופדיית ההרים הקנדית אתר רשמי של הפארק הפרובינציאלי רכס באטלר ההיסטוריה של שם הרכס
נמל התעופה הבין-לאומי אופה

נמל התעופה הבין-לאומי אופה (ברוסית: Международный аэропорт Уфа; בבשקירית: Өфө халыҡ-ара аэропорты/Öfö xalıq-ara aeroportı) הוא נמל תעופה השוכן דרומית לעיר אופה, בירת רפובליקת בשקורטוסטן שברוסיה. ב-2017 עברו בנמל התעופה 2,810,000 נוסעים. לאחרונה לשם נמל התעופה התווספה תוספת "על שם מוסטאי כרים". ב-11 במאי 1924 נפתח האנגר המטוסים הראשון בנמל התעופה על ידי הכפר גלומילינו. ב-1956 נבנה בנמל התעופה מרכז תחזוקה טכני למטוסי יאקובלב יאק-12. בין 1959 ל-1962 עבר הנמל שיפוץ משמעותי במסגרתו הורחב ונבנו מלון, מרכז להובלת סחורות ומבנה לאחסון דלק. בנוסף נבנה מסלול טיסה חדש כמו גם ציוד טכני שאפשר נחיתה בתנאי מזג אוויר קשים יותר. ב-1964 נבנה טרמינל חדש בעל קיבולת של 400 נוסעים בשעה. בשנות פעילותה בשקיריאן איירליינס השתמשה בנמל התעופה כנמל בסיס שלה. ב-2007 עבר הטרמינל שיפוץ מקיף והורחב בשטחו ביותר מפי שניים. מדיה וקבצים בנושא נמל התעופה הבין-לאומי אופה בוויקישיתוף אתר האינטרנט הרשמי של נמל התעופה הבין-לאומי אופה נמל התעופה הבין-לאומי אופה, ברשת החברתית פייסבוק נמל התעופה הבין-לאומי אופה, ברשת החברתית אינסטגרם
רכס באטלר

האם התכוונתם ל... רכס באטלר (קולומביה הבריטית) – רכס הרים בצפון פרובינציית קולומביה הבריטית שבקנדה הפארק הפרובינציאלי רכס באטלר – פארק פרובינציאלי בקולומביה הבריטית רכס באטלר (ניו זילנד) – רכס הרים באי הדרומי של ניו זילנד
רכס ראסל

רכס ראסל (באנגלית: Russel Range) הוא רכס הרים המהווה תת-רכס של רכסי פינליי בהרי אומינקה בצפון פרובינציית קולומביה הבריטית שבקנדה. הרכס ממוקם בין נהר פינליי לבין נחל פּלי. שטחו של הרכס 2,819 קמ"ר, ושיא גובהו של הרכס 1,621 מטרים מעל פני הים. בעבר נקרא הרכס רכס סואוטות' (Sawtooth Range). השם הנוכחי אומץ רשמית ב-31 באוקטובר 1942. שמו של הרכס ניתן לו על ידי הגאולוג ר.ג. מק'קונל (R.G. McConnell), אשר קרא לרכס על שם עוזרו ה. י. ראסל (H.Y. Russel). רכס ראסל באתר ממשלת קולומביה הבריטית תצלום לוויין ומידע גאוגרפי הפארק הפרובינציאלי פינליי - ראסל - אתר רשמי מידע לרוכבים על סוסים באזור רכס ראסל תחזית מזג אוויר עדכנית עבור רכס ראסל רכס ראסל באתר אנציקלופדיית ההרים הקנדית מידע גאוגרפי ההיסטוריה של שם הרכס